smcproject/ml-wiki-sentences huggingface dataset:
ഇതൊക്കെ അധികാരവും സ്വാധീനവും നേടിയ ബ്രാഹ്മണർ രൂപപ്പെടുത്തിയ നിയമങ്ങളുടെയും ആചാരങ്ങളുടെയും ഫലമായിരുന്നു .
അതിനു് അവർ ദൈവികമായ പരിവേഷവും നൽകി.
ജാതിവ്യവസ്ഥ കേരളത്തെ നിരവധി തട്ടുകളായി വിഭജിച്ചു.
ന്യൂനപക്ഷമായ നമ്പൂതിരിമാരും, ക്ഷത്രിയരുമായിരുന്നു ജാതിവ്യവസ്ഥയുടെ മുകൾത്തട്ടിൽ.
അവർ ബഹുഭൂരിപക്ഷമായിരുന്ന താഴ്ന്ന ജാതിക്കാരുടെ സാമൂഹിക, രാഷ്ട്രീയ സാമ്പത്തിക പ്രവർത്തനങ്ങളെ നിയന്ത്രിച്ചു.
ജാതി പരമ്പരാഗതമാണു്, ഓരോ ജാതിക്കും പ്രത്യേക തൊഴിലുകൾ നിശ്ചയിക്കപ്പെട്ടിരിക്കുന്നതിനാൽ കീഴ്ജാതിക്കാർക്കു് ഉയർന്ന ജോലികൾ സ്വീകരിക്കാനാവുമായിരുന്നില്ല.
സമൂഹത്തിലെ ഒരു വ്യക്തിയുടെ സ്ഥാനം ജാതിയെ ആശ്രയിച്ചാണിരിക്കുന്നതു്.
സമ്പത്തിന്റെ കുത്തകാവകാശം മേൽജാതിക്കാരിൽ ഒതുങ്ങി നിന്നു.
കേരള ചരിത്രത്തെ സംബന്ധിച്ചു് അന്നുവരെ നിലനിന്നിരുന്ന പല സിദ്ധാന്തങ്ങളെയും സ്വാമിയുടെ കൃതികൾ സപ്രമാണം ചോദ്യം ചെയ്യുന്നു.
ജാതിവ്യവസ്ഥയുടെ ക്രൂരമായ വിവേചനങ്ങൾക്കടിമപ്പെട്ടു്, മനുഷ്യാവകാശങ്ങൾ നിഷേധിക്കപ്പെട്ടു് സമൂഹത്തിന്റെ അടിത്തട്ടിൽ കിടന്ന അവർണ്ണ വിഭാഗങ്ങൾക്കു്, തങ്ങൾ മഹത്തായ ഒരു പാരമ്പര്യത്തിനുടമകളാണെന്നും സമൂഹത്തിൽ തുല്യസ്ഥാനവും അവസരങ്ങളും തങ്ങളുടെയും അവകാശമാണെന്നും ഉള്ള ഒരു ബോധമുണ്ടാക്കാൻ വേണ്ടിയാണു് അവ രചിച്ചിട്ടുള്ളതു് .
അദ്ദേഹത്തിന്റെ  ശിഷ്യന്മാരിൽ ചിലരാണ് ബോധേശ്വരൻ , പെരുന്നെല്ലി കൃഷ്ണൻ വൈദ്യൻ, വേലുതെരി കേശവൻ വൈദ്യൻ, കുമ്പളത്തു ശങ്കുപിള്ള , നീലകണ്ഠ തീർത്ഥപാദർ എന്നിവർ.
സമാധി കൊല്ലം പന്മന ആശ്രമത്തിലെ ചട്ടമ്പി സ്വാമികളുടെ സമാധി കൊല്ലം പന്മന ആശ്രമത്തിലെ ചട്ടമ്പി സ്വാമികളുടെ സമാധി
തന്റെ അവസാനകാലത്ത് സ്വാമികൾ നിരവധി രോഗങ്ങൾ മൂലം ബുദ്ധിമുട്ടി.
തന്നെ കാണാൻ വരുന്നവരോടെല്ലാം അദ്ദേഹം തന്റെ ദിവസങ്ങൾ എണ്ണപ്പെട്ടെന്നും ഇനി ആയുസ്സില്ലെന്നും പറയുമായിരുന്നു.
ഒടുവിൽ 1924 മേയ് 5-ന് ഉച്ചതിരിഞ്ഞ് മൂന്നുമണിയോടെ അദ്ദേഹം സമാധിയായി.
പന്മന ആശ്രമം ആണ് സമാധി സ്ഥലം .
അദ്ദേഹത്തിന്റെ ഭൗതികാവശിഷ്ടം പന്മന ആശ്രമവളപ്പിൽ സമാധിയിരുത്തി.
സാമൂഹ്യപരിഷ്കരണത്തെ സ്വാധീനിച്ച കൃതികൾ
ജീവിത വിജയത്തിന് വേണ്ട അറിവു് താഴെത്തട്ടിലുള്ളവരിലും എത്തണമെങ്കിൽ അത്തരം അറിവുകൾ പകർന്നു കൊടുക്കേണ്ടതു് അവരുടെ ഭാഷയിൽ തന്നെ ആയിരിക്കണം എന്ന സത്യവും സ്വാമി അറിഞ്ഞിരുന്നു.
സംസ്കൃതത്തിൽ മാത്രം അന്നേവരെ ലഭ്യമായിരുന്ന പല അറിവുകളും സാധാരണക്കാരന്റെ ഭാഷയിൽ പകർന്നു തരുന്നു സ്വാമിയുടെ കൃതികൾ, സംസ്കൃത മഹത്ത്വവാദം അസംബന്ധമാണെന്നു് ആദിഭാഷയിൽ സ്വാമി സ്ഥാപിക്കുന്നുണ്ട്.
സമൂഹത്തിൽ താഴേക്കിടയിൽ ഉള്ളവരെ പ്രലോഭിപ്പിച്ച് മതം മാറ്റുന്നവർക്ക് ഒരു തിരിച്ചടിയായി അദ്ദേഹം 1890-ൽ രചിച്ച് പ്രസിദ്ധീകരിച്ച 'ക്രിസ്തുമതഛേദനം' എന്ന ഗ്രന്ഥം.
അവ മതത്തിന്റെയും ജാതിയുടെയും പേരിലുള്ള ക്രൂരതകൾക്കെതിരെ ജനങ്ങളെ ബോധവാന്മാരാക്കുന്നു.
അന്നുണ്ടായിരുന്ന ചരിത്ര ഗ്രന്ഥങ്ങളിലെ പക്ഷപാതപരമായ സമീപനങ്ങളെ തുറന്നുകാട്ടി, ജാതിവ്യവസ്ഥയിൽ ചവുട്ടിതാഴ്ത്തപ്പെട്ട വിഭാഗങ്ങൾ ഒരിക്കൽ സാംസ്കാരികവും സാമ്പത്തികവുമായ വികസനത്തിൽ വഹിച്ച പങ്കു് വ്യക്തമാക്കി അവർക്കു് സ്വാഭിമാനമുണ്ടാക്കി മറ്റുള്ളവരോടൊപ്പം നിൽക്കാനുള്ള കരുത്തു് നൽകുന്നു സ്വാമിയുടെ കൃതികൾ.
ഇങ്ങനെ സാമൂഹിക രാഷ്ട്രീയ സാമ്പത്തിക കാര്യങ്ങളെക്കുറിച്ചു് സാധാരണക്കാർക്കു് വേണ്ട വിജ്ഞാനം പകർന്നു നൽകാനും അവരുടെ അഭിപ്രായം രൂപപ്പെടുത്താനും സ്വാമികൾ തന്റെ കൃതികളും സുഹൃദ് ബന്ധങ്ങളും തന്ത്രപൂർവ്വം ഉപയോഗപ്പെടുത്തി.
പ്രാചീനമലയാളം, വേദാധികാര നിരൂപണം, ക്രിസ്തുമതസാരം, ക്രിസ്തുമതഛേദനം, ജീവകാരുണ്യ നിരൂപണം, അദ്വൈതചിന്താപദ്ധതി തുടങ്ങിയ സ്വാമിയുടെ കൃതികൾ കേരളത്തിലെ അന്നത്തെ സാമൂഹ്യപരിഷ്കരണത്തെ അതിയായി സ്വാധീനിച്ചിട്ടുണ്ടു്.
ഇവ കൂടാതെ സ്വാമിയുടേതായി പ്രകാശിതങ്ങളും അപ്രകാശിതങ്ങളുമായ നിരവധി കൃതികൾ വേറെയുമുണ്ടു്.
പ്രധാനകൃതികൾ വേദാന്തസാരം നിജാനന്ദവിലാസം ഭാഷാപദ്മപുരാണാഭിപ്രായം ക്രിസ്തുമതഛേദനം ജീവകാരുണ്യനിരൂപണം ശ്രീചക്രപൂജാകല്പം ആദിഭാഷ പ്രാചീനമലയാളം വേദാധികാരനിരൂപണം അദ്വൈതചിന്താപദ്ധതി പിള്ളത്താലോലിപ്പ് സർവ്വമത സാമരസ്യം കേരളത്തിലെസ്‌ഥലനാമങ്ങൾ പ്രപഞ്ചത്തിൽസ്ത്രീപുരുഷമ്മർക്കുള്ളസ്‌ഥാനം തമിഴകവുംദ്രവിഡമാഹാത്മ്യവും മനോനാശം അനുബന്ധ വിവരങ്ങൾ നായർ നായർ സർവീസ് സൊസൈറ്റി ഭാരതകേസരി ശ്രീ മന്നത്ത് പത്മനാഭൻ ശ്രീനാരായണഗുരു
അവലംബങ്ങൾ പുറം കണ്ണികൾ Chattampi Swami Digital Archive Archived 2016-03-10 at the Wayback Machine https://sites.google.com/site/csdarchive/ വേദാധികാരനിരൂപണം – ചട്ടമ്പിസ്വാമികൾ (PDF) ജീവകാരുണ്യ നിരൂപണം – ശ്രീ ചട്ടമ്പിസ്വാമികൾ (PDF) നിജാനന്ദവിലാസം – ശ്രീ ചട്ടമ്പിസ്വാമികൾ (PDF) പ്രാചീന മലയാളം – ശ്രീ ചട്ടമ്പിസ്വാമികൾ (PDF)
ചിറക്കൽ ചിറ
കേരളത്തിലെ ഏറ്റവും വലിയ ' ചിറ ' അഥവാ മനുഷ്യനിർമ്മിതതടാകമാണ് ചിറക്കൽ ചിറ .
കണ്ണൂർ ജില്ലയിൽ കണ്ണൂർ നഗരത്തിൽനിന്നും അഞ്ചു കിലോമീറ്റർ ദൂരത്തിൽ ചിറക്കൽ എന്ന സ്ഥലത്താണ് ഇത് സ്ഥിതി ചെയ്യുന്നത്.
ഏകദേശം 15 ഏക്കറോളം വിസ്തൃതിയുണ്ട് ഈ ചിറയ്ക്ക്.
ചിറക്കൽ രാജാക്കന്മാർ 350 വർഷം മുമ്പാണ് ഇത് നിർമ്മിച്ചത്.
ചിറക്കൽ ചിറ ചിറക്കൽ ചിറയിലെ ആമ്പൽ പൂക്കൾ ചരിത്രം
1662 ഇവിടെ ബൊമ്മാഞ്ചേരി വയലും അതിന്റെ നടുവുൽ ഒരു കുളവും നിലനിന്നിരുന്നു, ഈ കുളമാണ് വിസ്തൃതി കൂട്ടി ചിറക്കൽ ചിറയാക്കിയത്.
ഇരുപത് വർഷത്തിനുശേഷമാണ് ചിറക്കൽ കോവിലകം നിർമ്മിച്ചത്.
ഗോരഹബ്ബ
ഇന്ത്യയിൽ കർണ്ണാകയിലും തമിഴ്നാടിലും പ്രാദേശികമായി ആചരിക്കുന്ന ഒരു ഉൽസവവമാണ് ഗോരെഹബ്ബ അല്ലെങ്കിൽ ഗോർ ഹബ്ബ .
പരസ്പരം ദേഹത്തേക്ക് ചാണകം എറിഞ്ഞ്  ഇത് ആചരിക്കുന്നു.
ദീപാവലി ആഘോഷത്തിന്റെ നാലാം ദിവസത്തെ ബലിപ്രതിപദ ആഘോഷത്തോടനുബന്ധിച്ച് തൊട്ടടുത്ത ദിവസമാണ് ഗോരഹബ്ബ നടത്തുന്നത്.
കർണാടകയിലെ ഗുമട്ടപുര എന്ന ചെറിയ ഗ്രാമത്തിലാണ് ഈ ഉത്സവം ആഘോഷിക്കുന്നത്.
തമിഴ്നാട്ടിലെ ഈറോഡ് ജില്ലയിലെ തലവാടി ഗ്രാമത്തിലും സമാനമായ ഒരു ഉത്സവം ആഘോഷിക്കപ്പെടുന്നുണ്ട്.
ആന്ധ്രപ്രദേശിലെ കുർണ്ണൂൽ ജില്ലയിലെ കൈരൂപ്പള ഗ്രാമത്തിലെ പിഡകള യുദ്ധവും ഇതിനോട് സാമ്യതയുള്ള ഒരു ആചാരാഘോഷമാണ്.
ഇതും കാണുക ഇവ്രിയയുടെ കാർണിവൽ-ഇറ്റലി ലാ ടൊമാറ്റീന -സ്പെയിൻ പിഡകള യുദ്ധം-ഇന്ത്യ സോങ്ക്രാൻ - തായ്‍ലാന്റ് അവലംബം
സിങ്ക് നൈട്രേറ്റ് ഇംഗ്ലീഷ് വിലാസം https://ml.wikipedia.org/wiki/Zinc_nitrate
Zn(NO 3 ) 2 എന്ന സൂത്രവാക്യമുള്ള ഒരു അജൈവ രാസ സംയുക്തമാണ് സിങ്ക് നൈട്രേറ്റ് .
വെളുത്തതും പരൽ രൂപത്തിലുള്ളതുമായ ഈ ലവണം  സാധാരണയായി ഒരു ഹെക്സാഹൈഡ്രേറ്റ് Zn(NO 3 ) 2 •6H 2 O ആയി കാണപ്പെടുന്നു.
ഇത് വെള്ളത്തിലും ആൽക്കഹോളിലും ലയിക്കുന്നു.
സമന്വയവും പ്രതികരണങ്ങളും
നൈട്രിക് ആസിഡിൽ സിങ്ക് ലയിപ്പിച്ചാണ് സാധാരണയായി സിങ്ക് നൈട്രേറ്റ് തയ്യാറാക്കുന്നത്, ഈ പ്രതികരണം സാന്ദ്രതയെ ആശ്രയിച്ചിരിക്കുന്നു, സാന്ദ്രീകൃത ആസിഡിലെ പ്രതിപ്രവർത്തനം അമോണിയം നൈട്രേറ്റും ഉണ്ടാക്കുന്നു : Zn + 2 HNO 3 (diluted) → Zn(NO 3 ) 2 + H 2 O 4 Zn + 10 HNO 3 (concentrated)  → 4 Zn(NO 3 ) 2 + NH 4 NO 3 + 3 H 2 O
ചൂടാക്കുമ്പോൾ, അത് താപ വിഘടനത്തിന് വിധേയമായി സിങ്ക് ഓക്സൈഡ് , നൈട്രജൻ ഡയോക്സൈഡ് , ഓക്സിജൻ എന്നിവ രൂപപ്പെടുന്നു.
2 Zn(NO 3 ) 2 → 2 ZnO + 4 NO 2 + O 2 അപയോഗങ്ങൾ
സിങ്ക് നൈട്രേറ്റ് കോർഡിനേഷൻ പോളിമറുകളുടെ സമന്വയത്തിനായി ലബോറട്ടറി സ്കെയിലിൽ ഉപയോഗിക്കുന്നു.
അതിന്റെ നിയന്ത്രിത വിഘടനം സിങ്ക് ഓക്സൈഡ് നാനോ വയറുകൾ ഉൾപ്പെടെയുള്ള വിവിധ ZnO അടിസ്ഥാനമാക്കിയുള്ള ഘടനകൾ സൃഷ്ടിക്കുന്നതിനും ഉപയോഗിക്കുന്നു.
ഡൈയിംഗിൽ ഇത് ഒരു മോർഡന്റ് ആയി ഉപയോഗിക്കാം .
Zn(NO 3 ) 2 + Na 2 CO 3 → ZnCO 3 + 2 NaNO 3 അവലംബം
പടയണി ഇംഗ്ലീഷ് വിലാസം https://ml.wikipedia.org/wiki/Padayani
കേരളത്തിന്റെ പ്രാചീന സംസ്കാരത്തിന്റെ പ്രതീകങ്ങളിലൊന്നായി ഭഗവതി ക്ഷേത്രങ്ങളിൽ അവതരിപ്പിച്ചുവരുന്ന ഒരു അനുഷ്ഠാന സ്വഭാവം ഉള്ള കലയാണ് ഇത്.
ഒരു ഗ്രാമത്തിലെ മൊത്തം ജനങ്ങളെയും വസൂരി യിൽ നിന്നും മറ്റും രക്ഷിക്കുന്നതിനായാണ് ഇത് നടത്തിവരുന്നത് എന്നതിനാൽ കാണുവാനാകും.
കവുങ്ങിൻ‌ പാള കളിൽ നിർ‌മ്മിച്ച  വലുതും ചെറുതുമായ അനേകം കോലങ്ങളേന്തി തപ്പ് , കൈമണി, ചെണ്ട തുടങ്ങിയ വാദ്യങ്ങളുടെ ശബ്ദമേളങ്ങൾ‌ക്കിടയിൽ തീച്ചൂട്ടുകളുടേയും പന്തങ്ങളുടേയും വെളിച്ചത്തിൽ തുള്ളിയുറയുന്നതാണ് ഇതിന്റെ അവതരണരീതി.
പ്രധാനമായും ഭദ്രകാളി ക്ഷേത്രത്തിൽ, കാവുകളിൽ എന്നിവിടങ്ങളിൽ ആണ് പടയണി നടക്കുന്നത്.
മധ്യ തിരുവിതാംകൂറിലെ പത്തനംതിട്ട , കോട്ടയം , കൊല്ലം , ആലപ്പുഴ എന്നീ ജില്ലകളിലായി പരന്നുകിടക്കുന്ന പ്രദേശങ്ങളിൽ പടയണി നടത്താറുണ്ട്.
കേന്ദ്ര ടൂറിസം വകുപ്പിന് കീഴിൽ പ്രവർത്തിക്കുന്ന കടമ്മനിട്ട പടയണി ഗ്രാമം കേരളത്തിലെ പ്രമുഖ പടയണി പഠന പരിശീലന കേന്ദ്രമാണ്.
വടക്കൻ മലബാറിലെ തെയ്യങ്ങളുമായി സാമ്യം ഉണ്ട് .
വസൂരിപോലെയുള്ള സാംക്രമികരോഗങ്ങളിൽ നിന്നു രക്ഷിക്കാൻ ദേവീപ്രീതിക്കായി മറുതക്കോലവും ഇഷ്ടസന്താനലാഭത്തിനു ദേവീപ്രസാദത്തിനായി കാലാരിക്കോലവും രാത്രികാലങ്ങളിലെ ഭയംമൂലമുണ്ടായിത്തീരുന്ന രോഗങ്ങളുടെ ശമനത്തിനായി മാടൻകോലവും കെട്ടുന്നു.
യുദ്ധവിന്യാസത്തെക്കുറിയ്ക്കുന്ന പടശ്രേണി എന്ന പദത്തിൽ നിന്നും ഉത്‌ഭവിച്ചതാണ് പടയണി അഥവാ പടേനി.
പടയണിയെ ആസ്പദമാക്കി നിർമ്മിച്ച ആദ്യത്തെ മലയാളസിനിമയാണ് "പച്ചത്തപ്പ് ".
അനു പുരുഷോത്ത് കഥയെഴുതി സംവിധാനം ചെയ്ത പച്ചത്തപ്പ് ഡോ. ഉണ്ണികൃഷ്ണപിള്ള കരുനാഗപ്പള്ളിയാണ് നിർമ്മിച്ചിരിക്കുന്നത്.2020 ലെ മികച്ച കലാമൂല്യമുള്ള സിനിമയായി കേരള ഫിലിം ക്രിട്ടിക്സ് പുരസ്‌കാരത്തിനായി തെരഞ്ഞെടുത്തു.
പടയണി തികച്ചും ദ്രാവിഡീയമായ ആചാരങ്ങളിലൊന്നാണ്.
ബുദ്ധമതക്കാരാണ് അതിന്റെ നവോത്ഥാനത്തിന്റെ പ്രായോജകർ എന്നു പറയാം.
ആദ്യം പ്രാകൃത ദ്രാവിഡമായിരുന്നുവെങ്കിലും പിന്നീട് ബൗദ്ധരുടെ സം‌രക്ഷണയിൽ വളർന്നു.
ഇന്നത്തെ കുട്ടനാട്, ആലപ്പുഴ പത്തനംതിട്ട ഭാഗങ്ങൾ 8 നൂറ്റാണ്ടും താണ്ടി 16 നൂറ്റാണ്ടുവരെ ബുദ്ധമതത്തിന്റെ സ്വാധിനത്തിലായിരുന്നു.
പള്ളി ബാണപ്പെരുമാൾ എന്ന ചേര രാജാവാണ് പെരിഞ്ഞനത്തു നിന്നുള്ള തന്റെ കുടുംബദേവതയെ നീലമ്പേരൂർ കുടിയിരത്തുന്നതും ഈ അചാരങ്ങൾക്കും ആയോധന കലകൾക്കും പ്രോത്സാഹനം നൽകുന്നതും.
പള്ളിബാണപ്പെരുമാൾ ആര്യാധിനിവേശനത്തിൽ നിന്ന് രക്ഷപ്പെട്ട് കുട്ടനാട്ടിലേക്ക് വരികയായിരുന്നു.
അദ്ദേഹമാണ് ബുദ്ധമതത്തിന്റെ കേരളത്തിലെ അവസാനത്തെ പ്രോത്സാഹകൻ എന്നു പറയപ്പെടുന്നു.
നീലമ്പേരൂർ നിലയുറപ്പിച്ച പള്ളിബാണപ്പെരുമാൾ നിരവധി ചൈത്യങ്ങളും വിഹാരങ്ങളും പണി കഴിപ്പിച്ചു.
നീലം പേരൂരിലെ ക്ഷേത്രത്തിനു സമീപം മൂന്നരയടിയോളം  ഉയരമുള്ളതും  ചെങ്കലുകൊണ്ട് പണികഴിപ്പിച്ചതുമായ ഒരു പീഠമുണ്ട്.
ഇവിടെ ഇരുന്നുകൊണ്ടാണ് അദ്ദേഹം രാജ്യ ഭരണം നടത്തിയിരുന്നതും ആര്യാധിനിവേശത്തിനെതിരായ പടയണിക്ക് മേൽനോട്ടം  വഹിച്ചിരുന്നത്.
ഈ ഉത്സവം അന്നത്തെ രാജ്യത്തിന്റെ അച്ചടക്കവും ആത്മാഭിമാനവും വിളച്ചോതുന്നവയായിരുന്നു.
പ്രാചീനകാലത്തെ ഗണക സമുദായത്തിലെ ഒരു  വിഭാഗമായിരുന്ന കണിയാന്മാർ ആചരിച്ചിരുന്ന സമാനമായ ഒരു നൃത്തരൂപത്തിൽ നിന്നാണു പടയണി ഉത്ഭവിച്ചതെന്ന് സൂചിപ്പിക്കുന്ന തെളിവുകൾ ലഭ്യമായിട്ടുണ്ട്.
പ്രേതബാധയൊഴിപ്പിക്കാനുള്ള രീതിയായിരുന്നു ഈ മതാനുഷ്ഠാനം.
പ്രേതബാധയുണ്ടെന്ന് സംശയിക്കുന്ന രോഗി പിണിയാൾ എന്നാണു വിളിക്കുക.
കോലങ്ങൾ ധരിച്ച നർത്തകരുടെ നടുവിൽ പിണിയാളെ ഇരുത്തുന്നു.
മന്ത്രോച്ചാരണങ്ങൾക്കിടയിൽ നർത്തകർ കോലം തുള്ളുകയ്യും ചെയ്യും.
ഇന്നും കോലം തുള്ളലിൽ ഗണകർ അഗ്രഗണ്യരാണെന്നത് ,ഈ കലാരൂപം ആദിയിൽ ഗണക വിഭാഗത്തിലെ ആളുകൾ നടത്തിയിരുന്ന കോലം തുള്ളലായിരുന്നു എന്നതിനെ തെളിവാണെന്നും മിക്ക പണ്ഡിതന്മാരും കരുതുന്നത്.
കളരി ആചാര്യന്മാരായിരുന്ന കണിയാർ പണിക്കർമാരും , ശിഷ്യന്മാരായ നായർ യുവ പടയാളികളും നടത്തിയിരുന്ന അഭ്യാസ പ്രകടനത്തിന്റെ ( പടശ്രേണി ) ആനുസ്മരിപ്പിക്കുന്ന ഒന്നാണെന്ന വാദവും നില നിൽക്കുന്നുണ്ട്.
ആധൂനിക കാലത്തെ പടയണി നൃത്തത്തിൽ നായർ സമുദായക്കാരാണു അഭിനേതാക്കളായിട്ടുള്ളത്.
ഗണക സമുദായത്തിൽ  പെട്ടവരാണു വേഷങളും ഗാനങളും ചിട്ടപ്പെടുത്തുന്നത്.
ഐതിഹ്യം കാലൻ കോലത്തെ ക്ഷേത്രത്തിലേക്ക് എഴുന്നള്ളിക്കുന്നു
അസുരചക്രവർത്തിയായ ദാരികനെ ശിവപുത്രിയായ ഭദ്രകാളി നിഗ്രഹിക്കുന്നതുമായി ബന്ധപ്പെട്ടാണ് പടയണിയുടെ ഐതിഹ്യകഥ.
അസുരചക്രവർത്തിയായ ദാരികനെ അടക്കിനിർത്താൻ കഴിയാത്ത ദേവന്മാർ, മഹാവിഷ്ണുവിന്റെ നിർദ്ദേശപ്രകാരം ശിവഭഗവാനെ അഭയം പ്രാപിച്ചു.
ദാരിക നിഗ്രഹത്തിന് ഭദ്രകാളിയെ നിയോഗിക്കാൻ ശിവൻ തീരുമാനിച്ചു.
ബ്രഹ്മാവ് ഉപദേശിച്ചു കൊടുത്ത മൃത്യുഞ്ജയ മന്ത്രമായിരുന്നു അസുരരാജാവിന്റെ അജയ്യതയ്ക്ക് കാരണം.
ഇത് ദാരികപത്നി യുദ്ധസമയങ്ങളിൽ ഉരുക്കഴിച്ചുകൊണ്ടിരിക്കുന്നതിനാലായിരുന്നു ദാരികനെ വധിക്കാൻ ആർക്കുമാകാഞ്ഞത്.
ദാരികനുമായി യുദ്ധത്തിലേർപ്പെട്ട ഭദ്രകാളിക്ക് അദ്ദേഹത്തെ കീഴ്പ്പെടുത്താൻ ആദ്യം കഴിഞ്ഞില്ല.
മൃത്യഞ്ജയമന്ത്രം മറ്റൊരാൾക്കു ദാരികന്റെ ഭാര്യ ഉപദേശിച്ചു കൊടുത്താൽ അതിന്റെ ശക്തി നശിക്കുമെന്ന് ബ്രഹ്മാവ് അസുരരാജാവിനോട് പറഞ്ഞിരുന്നു.
ഇതു മനസ്സിലാക്കിയ ശിവപത്നി ശ്രീപാർവതി ബ്രാഹ്മണസ്ത്രീയുടെ വേഷത്തിലെത്തി പരിചാരിക ചമഞ്ഞ് മൃത്യഞ്ജയമന്ത്രം ദാരികന്റെ പത്നിയിൽ നിന്ന് സായത്തമാക്കി.
ഇതോടെ ദാരികനെ തോല്പിക്കാൻ ഭദ്രകാളിക്ക് ആയി.
പാതാളത്തിൽ അഭയം തേടിയ ദാരികന്റെ തലയറത്ത് രക്താഭിഷിക്തയായ കാളിക്ക് കോപമടങ്ങിയില്ല.
അതുണ്ടാക്കാമായിരുന്ന ഭവിഷ്യത്തുകൾ മനസ്സിലാക്കിയ ശിവൻ അവർക്ക് വഴിയിൽ കിടന്ന് മാർഗ്ഗതടസം സൃഷ്ടിച്ചു.
അതിനും കാളിയെ തടയാനായില്ല.
പിന്നീട് ശ്രീമുരുകനെ കാളിയെ അടക്കിനിർത്താൻ ശിവൻ നിയോഗിച്ചു.
മുരുകനും അതിന് കഴിഞ്ഞില്ല.
ഒടുവിൽ ഒരിടത്തും പഠിക്കാത്തതും അപ്പോൾ തോന്നിയതുമായ ഒരു വിദ്യ പ്രയോഗിക്കാൻ മുരുകൻ നിശ്ചയിച്ചു.
അതനുസരിച്ച് പ്രകൃതിയിൽ നിന്നും പരിസരങ്ങളിൽ നിന്നും കൈയെത്തിയെടുത്ത പച്ചിലച്ചാറ്, ചെഞ്ചാറ്, മഞ്ഞൾ, കരിക്കട്ടകൾ, വിവിധ വർണ്ണങ്ങളിലുള്ള ചുണ്ണാമ്പു കല്ലുകൾ എന്നിവ ചാലിച്ചെടുത്ത ചായക്കൂട്ടുകളാൽ കമുകിൻ പാളകളിൽ വരച്ചുണ്ടാക്കിയ വൈവിദ്ധ്യമാർന്ന കോലങ്ങൾകൊണ്ട് സ്വന്തശരീരം മറച്ചുപിടിച്ച് രൗദ്രരൂപീണിയായ കാളിയുടെ മുമ്പിൽ തുള്ളുകയുണ്ടായി.
(കോലം കെട്ടിയുള്ള ഈ തുള്ളൽ നടത്തിയത് ശിവന്റെ ഭൂതഗണങ്ങളായ നന്ദികേശൻ, രുരു, കുണ്ഡോദൻ എന്നിവരാണെന്നും ഐതിഹ്യമുണ്ട്).
ശ്രീമുരുകന്റെ മെയ്യിലെയും ശിരസ്സിലെയും കോലങ്ങൾകണ്ട ഭദ്രകാളി അത്ഭുതം കൂറുകയും ശ്രദ്ധ അതിൽ ഏകാഗ്രമാക്കുകയാൽ ക്രമേണ കലി അടങ്ങുകയും കോപം ആറിത്തണുക്കുകയും ചെയ്തത്രേ.
ഇതിനെ അനുസ്മരിച്ചാണ് പടയണിക്കോലങ്ങൾ കെട്ടുന്നത്.
കേരളം ഭരിച്ചിരുന്ന ചേരമാൻ പെരുമാൾ ചക്രവർത്തിയുടെ യുദ്ധവിജയങ്ങൾ പ്രഘോഷിക്കുന്നതിനായാണ്‌ ഇത് ആരംഭിച്ചതെന്നും ഐതിഹ്യമുണ്ട്.
പടയണിപ്പാട്ടിലെ പല സന്ദർഭങ്ങളിലും ഈ യുദ്ധത്തെപ്പറ്റി പരാമർശങ്ങൾ ഉണ്ട്.
ചടങ്ങുകൾ ഭൈരവി കോലം
പടയണിക്ക് പലതരത്തിലുള്ള കോലങ്ങളാണ് കെട്ടിത്തുള്ളുന്നു കമുകിൻ പാള കലാഭംഗിയോടെ മുറിച്ച് നിയതവും നിശ്ചിതവുമായ ആകൃതിയിൽ ചെത്തിയെടുത്ത് പച്ച ഈർക്കിൽകൊണ്ടു കൂട്ടിയോജിപ്പിച്ച്, ഭംഗിയോടെ മുറിച്ചെടുത്ത കുരുത്തോലയും കമുകിൻ പൂക്കുലയും, പൂമാലകളും അലങ്കരിച്ച് ചെങ്കല്ല്, കരി, മഞ്ഞൾ എന്നിവ കൊണ്ട്  ചായക്കൂട്ടുകൾ ഉണ്ടാക്കി ആ നിറക്കൂട്ടുകളാൽ ചിത്രകാരന്മാർ നിയതരൂപങ്ങൾ അവയിൽ എഴുതുന്നു.
കോലങ്ങൾ തുള്ളൽ കലാകാരന്മാർ തലയിലേറ്റി ക്ഷേത്രാങ്കണത്തിലേക്ക് എഴുന്നള്ളിക്കുന്നു.
കാലൻകോലം, ഭൈരവിക്കോലം എന്നിവയ്ക്ക് അമ്പത്തൊന്നും, നൂറ്റൊന്നും പാളവരെ ഉപയോഗിക്കുന്നു.
കാച്ചിക്കെട്ട്
കുംഭം, മീനം മാസങ്ങളിലാണ് പടയണി നടക്കാറ്.
പന്ത്രണ്ട് ദിവസത്തോളം നീണ്ടു നിൽക്കുന്ന പടയണിയുടെ ഒന്നാം ദിവസത്തെ ചടങ്ങ് ചൂട്ടുവെപ്പോടുകൂടി ആരംഭിക്കുന്നു.
പടയണി നടക്കുന്നു എന്ന വിവരമറിയിയ്ക്കാൻ നടത്തുന്ന വാദ്യമേളമാണ് കാച്ചിക്കെട്ട്.
ചിലയിടങ്ങളിൽ ഇതിനെ തപ്പുമേളം എന്നും പറയും.
ചൂട്ടുക്കറ്റയിലാണ് ശ്രീകോവിലിൽ നിന്നും അഗ്നി സ്വരൂപിണിയായ അമ്മയെ ആവാഹിക്കുന്നത്.
അങ്ങനെ ആവാഹിച്ചെടുത്ത അഗ്നി യഥാസ്ഥാനം സ്ഥാപിക്കപ്പെട്ടു കഴിഞ്ഞാൽ ചടങ്ങുകൾ തീരുന്നതുവരെ അണയാതെ എരിഞ്ഞു കൊണ്ടു തന്നെ നിൽക്കണം.
കോലങ്ങൾ എഴുന്നള്ളുന്നതിനു മുമ്പ് കാപ്പൊലിയും താവടിതുള്ളലും
ഇലകളോട് കൂടിയ ചെറിയ മരച്ചില്ലകൾ വീശിക്കൊണ്ട് ആർത്തുവിളിച്ച് ആണ് കാപ്പൊലി നടത്തുന്നത്.
കൈമണികളേന്തിയുള്ള തുള്ളലാണ് താവടിതുള്ളൽ.
തിരുവല്ല കുന്നന്താനം തുടങ്ങിയ സ്ഥലങ്ങളിൽ ഇത് അടവി എന്നും പറയപ്പെടുന്നു കോലംതുള്ളൽ
കമുകിൻ പാള ചെത്തിയെടുത്ത് പച്ച ഈർക്കിൽ കൊണ്ട് യോജിപ്പിച്ച് അരികുകളിൽ കുരുത്തോലയും കൊണ്ടാണ് കോലങ്ങൾ ഉണ്ടാക്കുന്നത് ആചാരദേവതയുടെ കോലം കരിയും ചെങ്കല്ലും മഞ്ഞളും പാളയിൽ വരഞ്ഞുണ്ടാക്കുന്നു.
വ്രതാനുഷ്ഠാനത്തിനുമാത്രമായി കാലൻ‌കോലം,ഭൈരവിക്കോലം,ഗണപതിക്കോലം,യക്ഷിക്കോലം എന്നിവയുണ്ട്.
പല കോലങ്ങൾ ക്ഷേത്രമുറ്റത്ത് പ്രദർശിപ്പിച്ചിരിക്കുന്നു- തിരുവല്ല കദളിമംഗലം ക്ഷേത്രത്തിലെ ദൃശ്യം പടയണി പ്രധാന കോലങ്ങൾ ഭൈരവി കോലം കാലൻ കോലം യക്ഷിക്കോലം പക്ഷിക്കോലം മാടൻ കോലം മറുത കോലം ഗണപതി അഥവാ പിശാച് കോലം ശിവ കോലം ദേവതാ കോലം ഭദ്രകാളി കോലം കുതിര കോലം കാഞ്ഞിരമാല കുറത്തി പരദേശി അരക്കിയക്ഷി മായയക്ഷി എരിനാഗയക്ഷി അന്തരയക്ഷി വെളിച്ചപാട് നിണഭൈരവി മംഗളഭൈരവി പടയണി നടക്കുന്ന പ്രസിദ്ധ ക്ഷേത്രങ്ങൾ കദളിമംഗലം ദേവീക്ഷേത്രം, വെൺപാല കോട്ടാങ്ങൽ ദേവി ക്ഷേത്രം തെള്ളിയൂർക്കാവ് ദേവീക്ഷേത്രം നീലംപേരൂർ ക്ഷേത്രം ഓതറ പുതുക്കുളങ്ങര ദേവി ക്ഷേത്രം എഴുമറ്റൂർ പനമറ്റത്തുകാവ് ഭദ്രകാളി ക്ഷേത്രം കുന്നന്താനം മഠത്തിൽക്കാവ് ഭഗവതിക്ഷേത്രം ശ്രീ പോരിട്ടിക്കാവ് ദേവി ക്ഷേത്രം -വെണ്ണിക്കുളം കല്ലൂപ്പാറ ഭഗവതി ക്ഷേത്രം പുല്ലാട് ഭഗവതിക്കാവ് ദേവീക്ഷേത്രം അയിരൂർ പുതിയകാവ് ദേവീക്ഷേത്രം മുത്തൂർ ഭദ്രകാളി ക്ഷേത്രം നെടുമ്പ്രയാർ തേവലശ്ശേരി ദേവീക്ഷേത്രം കവിയൂർ ഞാലിയിൽ ഭഗവതീക്ഷേത്രം കടമ്മനിട്ട ഭഗവതി ക്ഷേത്രം വലംചുഴി ശ്രീഭുവനേശ്വരി ക്ഷേത്രം പൂഴിക്കുന്ന് ദേവീക്ഷേത്രം ഇരവിപേരൂർ തിരുനല്ലൂർസ്ഥാനം ദേവീക്ഷേത്രം മഠത്തുംപടി ശ്രീ ഭദ്രകാളി ക്ഷേത്രം തിരുവല്ല ഗോവിന്ദൻകുളങ്ങര ദേവീക്ഷേത്രം അവലംബം കൂടുതൽ വായനയ്ക്ക് പടേനി : കടമ്മനിട്ട വാസുദേവൻ പിള്ള പടേനിമുതൽ പടയണിവരെ : ഭാഗ്യനാഥ് എഴുമറ്റൂർ പടയണിയിലെ ചിത്രലേഖനങ്ങൾ-അന്ധകപ്രമാണം: ഭാഗ്യനാഥ് എഴുമറ്റൂർ www.padayani.com പടയണിയുടെ സമഗ്ര വെബ് സൈറ്റ് -A complete website for Padayani പടയണിയരങ്ങുകൾ, പേജ്50-53, മാതൃഭൂമി യാത്ര, ജൂലായ് 2014 Padayani എന്ന വിഷയവുമായി ബന്ധപ്പെട്ട ചിത്രങ്ങൾ വിക്കിമീഡിയ കോമൺസിലുണ്ട്.
കാൽസ്യം കാർബൈഡ്
ഒരു രാസസംയുക്തമാണ് കാൽസ്യം കാർബൈഡ് (ഇംഗ്ലീഷ്: calcium carbide); തന്മാത്രാസൂത്രം CaC 2 .
കാൽത്സ്യം സൈനാമൈഡ് , അസറ്റ്‌ലീൻ എന്നീ രാസപദാർത്ഥങ്ങളുടെ നിർമ്മാണത്തിന് വാണിജ്യപരമായി ഉപയോഗിക്കുന്ന സംയുക്തമാണ് ഇത് .
കാർബൈഡ് വിളക്കിനുള്ള അസറ്റിലീൻ ഉണ്ടാക്കുന്നത് കാൽസ്യം കാർബൈഡ് ജലവുമായി ചേർത്ത് രാസപ്രവർത്തനം നടത്തിയിട്ടാണ്.
ശുദ്ധമായ കാൽസ്യം കാർബൈഡ് നിറമില്ലാത്ത പദാർത്ഥമാണ്.
എന്നാൽ വ്യാവസായികമായി ഉപയോഗിക്കുന്നതിന് തവിട്ട് നിറമേ ഇളം കറുപ്പോ ഉണ്ടായിരിക്കും.
ഇവയിൽ 80-85%   കാൽസ്യംകാർബൈഡ് അടങ്ങിയിരിക്കുന്നു.
ബാക്കി ഭാഗം കാൽസ്യം ഓക്സൈഡ് , കാൽസ്യം ഫോസ്ഫൈഡ് , കാൽസ്യം സൾഫൈഡ് , കാൽസ്യം നൈട്രൈഡ് , സിലിക്കൺ കാർബൈഡ് തുടങ്ങിയ സംയുക്തങ്ങൾ അടങ്ങിയിരിക്കും.
ഈർപ്പത്തിന്റെ സാന്നിദ്ധ്യത്തിൽ കാൽസ്യം കാർബൈഡ് വെളുത്തുള്ളി ഗന്ധം പുറപ്പെടുവിക്കുന്നു .
നീറ്റുകക്കയും കരിയും ചേർന്ന മിശിതം ഒരു ഇലക്ട്രിക് ആർക് ചൂളയിൽ രാസപ്രവർത്തനം നടത്തിയാണ് കാൽസ്യം കാർബൈഡ് നിർമ്മിക്കുന്നത്.
CaO + 3 C → CaC 2 + CO
1892-ൽ ടി. എൽ. വിൽസൺ , എച്ച്. മോയ്സ്സൻ എന്നിവർ ഏതാണ്ട് ഒരേ സമയത്ത് സ്വതന്ത്രമായി ഈ മാർഗ്ഗം കണ്ടുപിടിച്ച അന്നു മുതൽ ഇതേ പ്രക്രിയയിലൂടെയാണ് കാൽസ്യം കാർബൈഡ് നിർമ്മാണം നടത്തുന്നത്.
ഇന്ധനത്തിന്റെ സാധാരണ ജ്വലനത്തിലൂടെ 2200 ഡിഗ്രി സെന്റി ഗ്രേഡ് താപനില എത്താനാവില്ല എന്നതിനാലാണ് ഗ്രാഫൈറ്റ് ഇലക്ടോഡുകൾ ഉപയോഗിച്ച് ഇലക്ട്രിക് ആർക്ക് ചൂളയിൽ രാസപ്രവർത്തനം നടത്തുന്നത്.
ശുദ്ധമായ കാൽസ്യം കാർബൈഡ് ഖര രൂപത്തിലാണ് ലഭിക്കുന്നത്.
സാധാരണ താപനിലയിൽ ഇതിന് C 2 2 − ഘടകങ്ങൾ സമാന്തരമായി ചേർന്ന ഹാലൈറ്റ് (Rock Salt) ഘടനയാണ് ഉള്ളത്.
ഉപയോഗം അസറ്റിലീൻ നിർമ്മാണത്തിന്
കാൽസ്യം കാർബൈഡ് ജലവുമായി പ്രവർത്തിപ്പിച്ച് അസറ്റിലിൻ നിർമ്മിക്കുന്നു.
ഫ്രഡറിക് വോളർ 1862 ലാണ് ഈ മാർഗ്ഗം കണ്ടെത്തിയത്.
CaC 2 + 2 H 2 O → C 2 H 2 + Ca(OH) 2
എന്നാൽ, ഉന്നതോഷ്മാവിൽ കാൽസ്യം കാർബൈഡ് നീരാവിയുമായി പ്രവർത്തിച്ച് കാൽസ്യം കാർബണേറ്റ് , കാർബൺ ഡയോക്സൈഡ് , ഹൈഡ്രജൻ എന്നിവയുണ്ടാകുന്നു.
കാൽസ്യം സൈനാമൈഡ് നിർമ്മാണം
കാൽസ്യം കാർബൈഡ് ഉന്നതോഷ്മാവിൽ നൈട്രജനുമായി ചേർന്ന് കാൽസ്യം സൈനാമൈഡ് ഉണ്ടാവുന്നു.
CaC 2 + N 2 → CaCN 2 + C
നൈട്രോളിം എന്ന വ്യാവസായിക നാമത്തിൽ അറിയപ്പെടുന്ന കാൽസ്യം സൈനാമൈഡ് ഒരു രാസവളമായി ഉപയോഗിക്കുന്നു.
കാർബൈഡ് വിളക്ക് Lit carbide lamp
വാഹനങ്ങളുടെ ഹെഡ് ലൈറ്റായി മുൻകാലങ്ങളിൽ കാർബൈഡ് വിളക്കുകൾ ഉപയോഗിച്ചിരുന്നു.
കൂടാതെ,  വീടുകളിലും ഖനികളിലും രാത്രികാല മൃഗവേട്ടയിലും ഉപയോഗിച്ചിരുന്ന കാർബൈഡ് വിളക്കുകൾ പ്രകാശിപ്പിക്കുന്നതിന് കാൽസ്യം കാർബൈഡ് ഉപയോഗിച്ചിരുന്നു.
മീഥേൻ വാതകമില്ലാത്ത ഖനികളിൽ ഇപ്പോഴും ഇത്തരം വിളക്കുകൾ ഉപയോഗിച്ച് വരുന്നുണ്ട് .
എങ്കിലും സൗകര്യപ്രദമായ ഇലക്ട്രിക് വിളക്കുകളുടെ വരവോടെ കാർബൈഡ് വിളക്കുകളുടെ ഉപയോഗം കുറഞ്ഞു വരുന്നുണ്ട് .
പഴം വിപണിയിൽ
പഴങ്ങൾ കൃത്രിമമായി പഴുപ്പിക്കുന്നതിന് കാർബൈഡ് വ്യാപകമായി ഉപയോഗിക്കപ്പെടുന്നുണ്ട്.
പഴുക്കലിന് സഹായിക്കുന്ന അസറ്റിലീൻ ഉൽപാദിപ്പിക്കുന്നതിനാണ് കാർബൈഡ് ചേർക്കുന്നത്.
പഴങ്ങൾക്ക് മുകളിൽ കാർബൈഡ് വിതറിയ ശേഷം വെള്ളം തളിക്കുന്നു.
രാസപ്രവർത്തന ഫലമായുണ്ടാകുന്ന അസറ്റിലീൻ പാകമാകാത്ത കായകളെപ്പോലും പഴുപ്പിക്കുന്നു .
കാൽസ്യം കാർബൈഡ് ഉപയോഗിച്ച് കൃത്രിമമായി  പഴുപ്പിക്കുന്ന പഴങ്ങൾ കഴിക്കുന്നത്  ആരോഗ്യപ്രശ്നങ്ങൾ സൃഷ്ടിക്കുന്നതായി പഠനങ്ങൾ തെളിയിച്ചിട്ടുണ്ട്.
അതിനാൽ, ഇന്ത്യ ഉൾപ്പെടെയുള്ള നിരവധി രാജ്യങ്ങളിൽ ഇത് ക്രിമിനൽ കുറ്റമായിട്ടാണ് കാണുന്നത് , .
അവലംബം പുറംകണ്ണികൾ Calcium Carbide Acetylene at The Periodic Table of Videos (University of Nottingham) Calcium Carbide Manufacturing 2008 Material Safety Data Sheet Archived 2012-11-19 at the Wayback Machine
മധുരസ്മിതം ഈ ലേഖനത്തിന്റെ വിഷയം വിക്കിപീഡിയയുടെ ശ്രദ്ധേയതനയം അനുസരിച്ച് ചോദ്യം ചെയ്യപ്പെട്ടിരിക്കുന്നു .
( 2023 മാർച്ച് ) ( Learn how and when to remove this message ) ഈ ലേഖനത്തിന്റെ നിർമ്മാണത്തിൽ മുഖ്യമായും സംഭാവന ചെയ്തിട്ടുള്ള ഒന്നോ അതിലധികമോ ഉപയോക്താക്കൾക്കു്  പ്രസ്തുതലേഖനത്തിലെ വിഷയത്തെ സംബന്ധിച്ച് അടുത്ത ബന്ധം നിലവിലുള്ളതായി സംശയിക്കപ്പെടുന്നു.
സംസ്‌കൃത ഭാഷയിൽ ലോകത്തിൽ ആദ്യമായി നിർമ്മിച്ച കുട്ടികളുടെ ചലച്ചിത്രമാണ് മധുരസ്മിതം .
സംവിധാനം സുരേഷ്ഗായത്രി .
കേരളത്തിലാണ് ഈ സിനിമ  നിർമ്മിച്ചിരിക്കുന്നത്.
സംസ്‌കൃത അദ്ധ്യാപകരും വിദ്യാർത്ഥികളുമാണ് ഈ ചിത്രത്തിന്റെ അണിയറ പ്രവർത്തകർ.
സംസ്കൃത അദ്ധ്യാപകൻ ആണ്  ചിത്രത്തിന്റെ സംവിധായകൻ സുരേഷ്ഗായത്രി .
കഥ-ബിജില കിഷോർകുമാർ.
തിരക്കഥ എസ് എസ്  അരുൺ.
ഗാനങ്ങൾക്ക് പ്രാധാന്യമുള്ള ഈ ചിത്രത്തിൽ സുരേഷ് വിട്ടിയറം, ബിജില കിഷോർകുമാർ, ഡോക്ടർ കുമാർ എന്നിവർ ഗാനരചന നിർവഹിച്ചിരിക്കുന്നു.
ഗാനങ്ങൾക്ക് രാജേഷ് നാരായണൻ സംഗീതം നൽകിയിരിക്കുന്നു.
രുഗ്മ.
പി.എച്ച്, അയ്ഫുനനുജും, ആര്യ  എം നായർ, അപർണ ശ്രീകുമാർ, അദ്വൈത് ആർ രാജേഷ്  എന്നിവരാണ് ഗായകർ.
സർക്കാർ വിദ്യാലങ്ങളുടെയും അവിടെ പഠിക്കുന്ന വിദ്യാർത്ഥികളുടെയും മികവിന്റെ കഥ പറയുന്ന സാമൂഹിക  ചിത്രമാണ് മധുരസ്മിതം .
സാൻസ്‌ക്രിറ്റ്പ്രൊഡക്ഷന്റെ ബാനറിൽ എൻ കെ രാമചന്ദ്രൻ, കെ ഇ  മനോഹരൻ,കെ ജി രമാബായ്, ബി ആർ ലാലി എന്നിവരുടെ നേതൃത്വത്തിലാണ് മധുരസ്മിതം നിർമ്മിച്ചത്.
സംസ്‌കൃത ഭാഷയിൽ ലോകത്തിലെ ആദ്യ ചിൽഡ്രൻസ് ഫിലിം എന്ന സവിശേഷതയും മധുരസ്മിതത്തിനാണ്.
വിദ്യാർത്ഥികൾക്കുള്ള പഠന ചലച്ചിത്രം കൂടിയാണ് മധുരസ്മിതം .
സംവിധാനം, കഥ, സംഭാഷണം, സഹസംവിധാനം, ഗാനരചന, ആലാപനം, അഭിനയം   എന്നിവ സംസ്കൃത അദ്ധ്യാപകരും  വിദ്യാർത്ഥികളുമാണ് നിർവഹിച്ചി രിക്കുന്നത്.
കേരളത്തിൽ നിരവധി സർക്കാർ തിയേറ്ററുകളിൽ ഒരുമിച്ച് റിലീസ് ചെയ്ത സംസ്‌കൃത സിനിമയും മധുരസ്മിതമാണ്.
ആദ്യ സംസ്‌കൃത ഓൺ ലൈൻ ആപ്ലിക്കേഷൻ ആയ `നവവാണി´യുടെ സംസ്‌കൃത ചലച്ചിത്രത്തിനുള്ള പ്രഥമ പുരസ്‌കാരം നേടിയത് മധുരസ്മിതം ആണ്.
മികച്ച സിനിമക്ക് ട്രാവൻകൂർ ഇന്റർ നാഷണൽ ഫിലിം പുരസ്‌കാരം, ഐ എം പി സി എ പുരസ്‌കാരം മധുരസ്മിത ത്തിന് ലഭിച്ചു .
സംസ്‌കൃത സിനിമകൾ മാത്രമുള്ള ഒ ടി ടി പ്ലാറ്റ്ഫോം അയ സാൻസ്ക്രിറ്റ് ഒ ടി ടി യിലൂടെ മധുരസ്മിതം കാണാൻ സാധിക്കും.
രാജസ്ഥാനിൽ നടന്ന ആദ്യ ദേശീയ സംസ്‌കൃത ഫിലിം ഫെസ്റ്റിവലിൽ മധുരസ്മിതം പ്രദർശിപ്പിച്ചു.
↑ vellinakshatram film, TV Vedio Weekly, Thiruvanathapuram-11, published on Sunday 2019 November 17, page No.45, ↑ ↑ {{ cite journal }} : Check | doi= value ( help ) ; Check | pmid= value ( help ) ; Check | url= value ( help ) ; Check date values in: | accessdate= and | date= ( help ) ↑ ↑ flash cinema, Wednesday 06 November 2019 page 4 ↑ , http://navavani.org.in/wp/archives/10862 ↑ {{ cite web }} : Check date values in: | access-date= and | date= ( help ) ; External link in | title= ( help ) ↑ https://www.youtube.com ↑ deccanchronicle, English daily, thiruvananthapuram, 06/11/2019.
Page no 14.
, http://epaper.deccanchronicle.com/epaper_main.aspx#page14 ↑ ↑ malayaamanorama daily,page 3, date- 12/02/2019,thiruvananthapuram.
↑ ↑ https://www.manoramaonline.com/district-news/palakkad/2021/09/03/palakkad-thachanattukara-film.html
കുത്തിയോട്ടം ഇംഗ്ലീഷ് വിലാസം https://ml.wikipedia.org/wiki/Kuthiyottam 2015ൽ ചെട്ടിക്കുളങ്ങര കുത്തിയോട്ടത്തിൽ നിന്നും
ദക്ഷിണകേരളത്തിലെ ഭഗവതീക്ഷേത്രങ്ങളിൽ നടക്കുന്ന ഒരു ദ്രാവിഡ അനുഷ്ഠാനകലയാണ്‌ കുത്തിയോട്ടം .
ചെട്ടികുളങ്ങര ശ്രീഭഗവതി ക്ഷേത്രം , ആറ്റുകാൽ ശ്രീഭഗവതി ക്ഷേത്രം , കാർത്തികപ്പള്ളി വലിയകുളങ്ങര ദേവി ക്ഷേത്രം തുടങ്ങി പല ശാക്തേയക്ഷേത്രങ്ങളിലും കുത്തിയോട്ടം നടത്തിവരുന്നു.
ഭക്തജനങ്ങൾ ആദിപരാശക്തിക്ക് വഴിപാടായി നടത്തുന്ന ഒന്നാണ് ഇത്.
ചെട്ടികുളങ്ങരയുടെ പരിസരപ്രദേശങ്ങളിൽ നിരവധി കുത്തിയോട്ടസംഘങ്ങളും ആശാന്മാരും ഉണ്ട്.
ചിലയിടങ്ങളിൽ പുരുഷന്മാരും കുത്തിയോട്ടത്തിൽ പങ്കെടുക്കാറുണ്ട്.
പ്രത്യേക രീതിയിൽ ചിട്ടപ്പെടുത്തിയ പാട്ടുകൾ കുത്തിയോട്ടത്തിനു പാടുന്നു.
കുത്തിയോട്ടത്തിൽ ആൺകുട്ടികൾക്ക് എല്ലാ അനുഷ്ഠാനപരമായ ചടങ്ങുകളും ഒരാഴ്ചകൊണ്ട് (ശിവരാത്രി മുതൽ ഭരണി ദിവസം വരെ) പഠിപ്പിച്ചുകൊടുക്കുന്നു.
ഈ കാലയളവിൽ കുട്ടി വ്രതാനുഷ്ഠാനം ചെയ്യണം.
ഈ ഏഴു ദിവസവും പരിശീലനം നടത്തുന്ന ഗൃഹത്തിൽ വരുന്ന എല്ലാ ആളുകൾക്കും സദ്യ ഉണ്ടാകും, പിന്നീട് ക്ഷേത്രത്തിലേക്കുള്ള ഘോഷയാത്ര അങ്ങനെയാണ് ചെലവ് ലക്ഷങ്ങൾ വേണ്ടി വരുന്നത്.
കുംഭഭരണി ദിവസം രാവിലെ ചൂരൽ മുറിയലിന് ശേഷം ആൺകുട്ടിയെ ഘോഷയാത്രയായി ക്ഷേത്രത്തിലേക്ക് എഴുന്നള്ളിക്കുന്നു.
ആറ്റുകാൽ ക്ഷേത്രത്തിലെ കുത്തിയോട്ടത്തിൽ നിന്നും
പിന്നീട്‌ കുട്ടികളുടെ അരയിൽ സ്വർണ്ണമോ , വെള്ളിയോ കൊണ്ടു നിർമ്മിച്ച നൂൽ പുറമേ ചുറ്റുകയോ അല്ലെങ്കിൽ തൊലിക്കുള്ളിൽ കൂടി കൊരുത്തു കെട്ടുകയോ ചെയ്യുന്നു.
ഇതാണ്‌ "ചൂരൽ മുറിയൽ" എന്ന ചടങ്ങ്.
തൊലിക്കുള്ളിൽ കൂടി കൊരുക്കുന്നത് ചെറിയ മുറിവും വേദനയും ഉണ്ടാക്കുമെന്നതിനാൽ ഏറെ വിവാദമായ ഒരു ചടങ്ങ് ആണിത്.
ലോഹനൂൽ ഊരിയെടുത്ത്‌ ഭഗവതിക്ക്‌ സമർപ്പിക്കുന്നതോടെ കുത്തിയോട്ടം  അവസാനിക്കും.
ആറ്റുകാലിൽ ബാലന്മാർ അഞ്ചുദിവസം ക്ഷേത്രസന്നിധിയിൽ  വ്രതാനുഷ്ഠാനത്തോടെ താമസിക്കുകയും പൊങ്കാല ദിവസം നടത്തുന്ന ചൂരൽമുറിയലിന് ശേഷം ഘോഷയാത്രയിൽ പങ്കെടുക്കുകയും ചെയ്യുന്നു.
ഐശ്വര്യത്തിനും ഉയർച്ചക്കും വേണ്ടിയാണ് ഈ വഴിപാട് നടത്തുന്നത് എന്നാണ് വിശ്വാസം.
കൊല്ലം ജില്ലയിലെ പല ക്ഷേത്രങ്ങളിലും കുത്തിയോട്ടം എന്ന പേരിൽ പുരുഷന്മാർ നിലവിളക്ക് കൊളുത്തി വച്ചു ചുറ്റും കൂടിനിന്ന് പ്രത്യേകം ചിട്ടപ്പെടുത്തിയ ദേവീസ്തുതികൾ പാടി നൃത്തം ചെയ്യുന്നു.
ഇവിടങ്ങളിൽ ചൂരൽമുറിയൽ  പോലെയുള്ള ആചാരം നിലവിലില്ല.
മഹിഷാസുരനുമായുള്ള യുദ്ധത്തിൽ ദേവിയുടെ വിജയം ആഘോഷിക്കുന്ന പരാശക്തിയുടെ ഭടന്മാർ ആണ് കുത്തിയോട്ടക്കാർ എന്നാണ് സങ്കല്പം.
സ്വർണ്ണം- വെള്ളിനൂൽ  തൊലിക്കുള്ളിൽക്കൂടി കൊരുക്കുന്നത് (ചൂരൽമുറിയൽ) കുട്ടികൾക്ക് ബുദ്ധിമുട്ട് ഉണ്ടാക്കുന്നുവെന്നും,  അത് കടുത്ത ബാലപീഡനം ആയതിനാൽ കേരള ഹൈക്കോടതി ഈ ചടങ്ങ് നടത്തുന്നത് നിരോധിച്ചു.
ആറ്റുകാൽ ക്ഷേത്രത്തിലെ കുത്തിയോട്ടം ആൺകുട്ടികൾക്ക് നേരെയുള്ള കൊടുംപീഡനമാണെന്നും ആചാരം മുൻനിർത്തി മാതാപിതാക്കളെ പോലും കാണാൻ അനുവദിക്കാതെ കുട്ടികളെ അഞ്ചുദിവസം പീഡിപ്പിക്കുകയാണെന്നും ഡിജിപി ആർ ശ്രീലേഖ പറയുകയുണ്ടായി.
വിവിധ കുത്തിയോട്ടങ്ങൾ
ചെട്ടിക്കുളങ്ങരയിലും ആറ്റുകാൽ ക്ഷേത്രത്തിലും കുത്തിയോട്ടമുണ്ടെങ്കിലും അവ തമ്മിൽ നടത്തിപ്പിൽ വലിയ വൈജാത്യം ഉണ്ട്.
ചെട്ടിക്കുളങ്ങരയിൽ കുത്തിയോട്ടം തികച്ചും വഴിപാടായാണ് നടത്തുന്നത്.
ചൂലൽ മുറിയാനുള്ള കുട്ടികളെ വ്യക്തികൽ എറ്റെടുത്ത് എഴുദിവസത്തെ വ്രതത്തോടെ കുംഭഭരണി നാൽ ആഘോഷത്തോടെ ചെട്ടിക്കുളങ്ങര ക്ഷേത്രത്തിലേക്ക് ആനയിക്കുന്നു .
കൊല്ലം ജില്ലയിലും മറ്റും പുരുഷന്മാർ നിലവിളക്ക് വെച്ച് ദേവീസ്തുതികൾ ചൊല്ലി നൃത്തം ചെയ്താണ് കുത്തിയോട്ടം നടത്തുന്നത്.
എന്നാൽ ആറ്റുകാൽ ക്ഷേത്രത്തിൽ കുത്തിയോട്ടത്തിൽ പങ്കെടുക്കാൻ ആഗ്രഹിക്കുന്ന കുട്ടികൾ ക്ഷേത്രത്തിലാണ് ഭജനമിരിക്കേണ്ടത്.
കുത്തിയോട്ടം കാണുക താന തന്നെ താനന്നതാനേ താത്തയ്യം താരോ താനന്ന തന്നന്ന തന്നന്നായ് തന്തന്ന താനേ താനേ - ഗുരു ഗുഹനെ തന്തന്ന തന്നാന താനേ തന്ന തന്ത താനത്ത താനേ തന്നന്ന,  ' നമസ്തെ അംബികെ തന്നന്നാനേ താനേ താനേ തന്തിന്നാനോ.
ചടങ്ങുകൾ ആചാര്യനെ തെരഞ്ഞേടുക്കൽ
കുത്തിയോട്ടം വഴിപാടായി നേരുന്ന ഭക്തർ ആദ്യമായി യോഗ്യനായ അചാര്യന്റെ (ആശാൻ) നിശ്ചയിക്കുന്നു.
യജ്ഞവിധിയറിയുന്നവനും, ഭയഭക്തിബഹുമാനത്തോടെ കാര്യങ്ങൾ നടത്തുന്നയാളൂം കർമ്മങ്ങളറിയുന്നയാളൂം അബ്രാഹ്മണനും ആയിരിക്കണം ഈ ആചാര്യൻ.
അചാര്യനെ നിശ്ചയിച്ചാൽ ആചാര്യനെ കർമ്മം നടത്താൻ ആചാരപൂർവ്വം ഏൽപ്പിക്കണം.